《望岳》
清代·诸锦

天开地辟郁鸿濛，作镇河山大小东。绝顶抟风须九万，崇朝出雨遍虚空。

高标衡华嵩恒上，世阅齐秦汉魏雄。南望群峰争络绎，一如江汉识朝宗。

作者简介：（1686—1769）清浙江秀水人，字襄七，号草庐。雍正二年进士。乾隆初举鸿博，授编修，累迁左赞善。治经长于笺疏考證。工诗。有《毛诗说》、《补飨礼》、《夏小正诂》、《绛跗阁诗》等。